Na temelju članka 19. stavak 2. točka o) Zakona o lokalnoj samoupravi ŽupanijeZapadnohercegovačke („Narodne novine Županije Zapadnohercegovačke“, broj: 3/09, 18/11 i 11/17) i članka 114. Statuta općine Posušje („Službeni glasnik općine Posušje“, broj: 1/08, 8/08, 2/10 i 1/17), Općinsko vijeće općine Posušje na \_\_\_sjednici održanoj dana \_\_\_\_\_\_\_\_donijelo je:

NACRT

**O D L U K U**

**O IZMJENAMA I DOPUNAMA POSLOVNIKA OPĆINSKOG VIJEĆA OPĆINE POSUŠJE**

**Članak 1.**

U Poslovniku Općinskog vijeća općine Posušje („Službeni glasnik općine Posušje“, broj: 5/08, 9/08, 10/10, 2/17, 11/19 i 9/22) članak 18. stavak 2. mijenja se i glasi:

„Prvu sjednicu saziva predsjednik/ca odnosno prvi ili drugi zamjenik predsjednika/ce ranijeg saziva, a radom sjednice do izbora predsjednika/ce rukovodi najstariji novoizabrani vijećnik.“

**Članak 2.**

U članku 20. stavci 1., 2. i 3. mijenjaju se i glase:

„Vijeće ima predsjednika/cu i prvog i drugog zamjenika predsjednika/ce Vijeća koji se biraju iz reda vijećnika.

Predsjednik/ca i zamjenici predsjednika/ce Općinskog vijeća biraju se u pravilu tajnim glasovanjem sukladno odredbama ovog Poslovnika, ukoliko Vijeće ne odluči drukčije.

Predsjednik i zamjenici predsjednika/ce Vijeća izabrani su ukoliko dobiju većinu glasova ukupno izabranih vijećnika u Vijeću“.

**Članak 3.**

U poglavlju IV.podnaslov 2. i članak 22. mijenjaju se i glase:

**„2. Predsjednik/ca i zamjenici predsjednika/ce Vijeća**

**Članak 22.**

„Predsjednik Vijeća ima sljedeće ovlasti i zadaće:

- predstavljati Vijeće,

- sudjelovati u pripremama, sazivati i voditi sjednice Vijeća,

- inicirati stavljanje na dnevni red sjednica Vijeća i radnih tijela pitanja iz

nadležnosti Vijeća,

- osiguravati poštivanje načela i odredbi ovog Poslovnika,

-brinuti se o realizaciji Programa rada Vijeća,

-osigurati realiziranje prava i dužnosti vijećnika u pripremi sjednica Vijeća, kao i tijekom sjednica,

-voditi sjednice sukladno načelima najboljih praksi demokratskog parlamentarizma i odredbama ovog Poslovnika,

- osiguravati suradnju Vijeća i općinskih tijela izvršne vlasti, te pratiti

realizaciju odluka i zaključaka Vijeća,

- raditi na ostvarivanju suradnje s općinskim vijećima drugih općina, te drugim

organima i organizacijama,

- potpisivati akte koje donosi Vijeće,

-vršiti i druge poslove utvrđene zakonom, Statutom i ovim Poslovnikom.“

**Članak 4.**

Članak 23. mijenja se i glasi:

„Zamjenici predsjednika/ce Vijeća imaju pravo i obvezu pomagati u radu predsjedniku/ci Vijeća i po njegovom ovlaštenju obavljati određene poslove iz njegovog djelokruga.

Predsjednika/cu Vijeća, u slučaju spriječenosti i odsutnosti zamjenjuje prvi zamjenik, a u slučaju spriječenosti i prvog zamjenika zamjenjuje ga drugi zamjenik predsjednika/ce Vijeća.

U slučaju spriječenosti i odsutnosti njegovih zamjenika, predsjednika/cu Vijeća zamjenjuje vijećnik kojeg odredi Vijeće.“

**Članak 5.**

U članku 25. stavku 1.alineja 1. mijenja se i glasi:

„-predsjednik/ca i zamjenici predsjednika/ce Vijeća.“

**Članak 6.**

U članku 27. stavci 3. i 4 mijenjaju se i glase:

„Sjednice Kolegija saziva i vodi predsjednik/ca Vijeća, a u slučaju njegove spriječenosti zamjenik kako je to propisano u članku 4. stavku 2. ove Odluke.

U slučaju spriječenosti i odsutnosti njegovih zamjenika, sjednice Kolegija saziva i vodi član Kolegija kojeg odredi Kolegij.

**Članak 7.**

U članku 50. stavci 1. i 2. mijenjaju se i glase:

„Sjednice Vijeća saziva predsjednik/ca Vijeća, a u slučaju njegove spriječenosti sjednice saziva prvi odnosno drugi njegov zamjenik.

U slučaju odbijanja predsjednika/ce da sazove sjednicu Vijeća, sjednicu može sazvati prvi odnosno drugi njegov zamjenik, a ako i oni to odbiju, sjednicu može sazvati pismeno ovlašteni predstavnik najmanje 1/3 vijećnika, uz stručnu pomoć tajnika Vijeća.“

**Članak 8.**

Članak 55. stavak 2. mijenja se i glasi:

„Ako je predsjednik/ca spriječen, sjednicom predsjedava prvi odnosno drugi zamjenik predsjednika/ce, a ukoliko su i zamjenici spriječeni vijećnik kojeg odredi Vijeće.“

**Članak 9.**

Ova Odluka stupa na snagu osmog dana od dana objavljivanja u Službenom glasnikuopćine Posušje.

Bosna i Hercegovina

FEDERACIJA BOSNE I HERCEGOVINE

ŽUPANIJA ZAPADNOHERCEGOVAČKA

OPĆINA POSUŠJE

**OPĆINSKO VIJEĆE**

Broj: \_\_\_\_\_\_\_\_\_\_\_\_ PREDSJEDNIK

Posušje, \_\_\_\_\_\_\_\_\_ godine **Mario Knezović, prof.**

**Obrazloženje**

Pravni temelj za donošenje ove Odluke sadržan je u odredbama članka 19. stavak 2. točka o) Zakona o lokalnoj samoupravi Županije Zapadnohercegovačke („Narodne novine Županije Zapadnohercegovačke“, broj: 3/09, 18/11 i 11/17) i članka 114. Statuta općine Posušje („Službeni glasnik općine Posušje“ broj: 1/08, 8/08, 2/10 i 1/17).

**Razlozi za donošenje i obrazloženje**

Na sjednici Općinskog vijeća održanoj dana 30.12.2024. godine donesen je Zaključak o pristupanju izradi izmjene i dopune Poslovnika Općinskog vijeća općine Posušje, broj: 01-02-250/24 30.12.2024. godine kojim je zaduženo Povjerenstvo za Statut, Poslovnik, propise, prigovore i predstavke da pripremi Nacrt Odluke o izmjeni i dopuni Poslovnika Općinskog vijeća i dostavi Općinskom vijeću na razmatranje. U Zaključku je navedeno je da se pristupi proceduri izmjene i dopune Poslovnika prema prijedlogu podnesenog od vijećnika Općinskog vijeća općine Posušje, a prijedlog je da se uvrsti odredba da Općinsko vijeće ima dva zamjenika predsjednika Općinskog vijeća.

Sukladno urađenim izmjenama Statuta općine Posušje te reguliranje prvog i drugog zamjenika predsjednika Općinskog vijeća urađene su izmjene i Poslovnika Općinskog vijeća.

Izmjene su u člancima 18., 20., 22., 23., 25., 27., 50. i 55. Poslovnika Općinskog vijeća općine Posušje.

Povjerenstvo za Statut, Poslovnik, propise, prigovore i predstavke kao izrađivač Nacrta Odluke istu dostavlja Općinskom vijeću na razmatranje.